ભગવાન શ્રી ગણેશનાં આગમનનો આ મહોત્સવ ખૂબ જ ધૂમધામથી આખા દેશમાં મનાવવામાં આવી રહ્યો છે. મુંબઈનાં સૌથી પ્રસિદ્ધ લાલબાગ ચા રાજાનો મંડપ ભવ્યરીતે સજાવવામાં આવ્યો છે. આ પંડાલમાં ગણેશ ભક્ત સેલિબ્રિટી જરૂર જાય છે. સાથો સાથ ફિલ્મી અને ટીવી સેલિબ્સ પોતાપોતાનાં ઘરોમાં પણ ગણપતિનું આગમન પૂરા જોશથી અને ભક્તિભાવ સાથે કરે છે. માધુરી દિક્ષિતથી લઈને અનુષ્કા શર્મા સુધી, અમિતાભથી લઈને જીતેન્દ્ર સુધી તેમજ રિતીક રોશન જેવા એક્ટર પોતાનાં ઘરે ગણપતિ બાપ્પાની પ્રતિમાનું સ્થાપન કરે છે. દિવ્યંકા ત્રિપાઠી જેવા ટીવી સ્ટાર્સ પણ ગણપતિ સાથે પોતાનો ફોટો સોશિયલ મીડિયા પર શેર કરી રહ્યાં છે.